
			BESTELAKO XEDAPENAK

			ELANKIDETZA-LANKIDETZARAKO ETA ELKARTASUNERAKO EUSKAL AGENTZIA

			3940

			EBAZPENA, 2026ko irailaren 3koa, eLankidetza-Lankidetzarako eta Elkartasunerako Euskal Agentziako zuzendariarena, zeinaren bidez aldatzen baita 2026ko martxoaren 26ko Ebazpena, 2026ko lankidetza-proiektuetarako laguntza-eskabideen azterketa eta balorazioa egingo duen Hautaketa Batzorderako kide berriak izendatzeko.

			eLankidetza-Lankidetzarako eta Elkartasunerako Euskal Agentziako zuzendariaren 2026ko martxoaren 26ko Ebazpenaren bidez, garapenerako lankidetza-proiektuetarako 2026rako laguntzen deialdia egin zen eta deialdia arautzen duten oinarriak onartu ziren (maiatzaren 21eko Euskal Herriko Agintaritzaren Aldizkaria, 94. zk.).

			Ebazpen horrek deialdiaren oinarriak onartzen ditu, eta 8. oinarrian ezartzen du  kide anitzeko organoa eratuko dela, hautaketa-batzordea izenekoa, eskaerak aztertzeko eta ebaluatzeko; oinarri berean aipatzen dira batzorde hori osatuko duten eLankidetza-Lankidetzarako eta Elkartasunerako Euskal Agentziara atxikitako teknikariak.

			Laguntza-eskabideak aurkezteko epea amaituta, teknikari gehiago sartu behar dira 2026ko lankidetza-proiektuetarako laguntza-eskabideen azterketa teknikoa eta balorazioa egingo duen hautaketa-batzordean.

			Horrenbestez, hau

			EBAZTEN DUT:

			Lehenengoa.– eLankidetza-Lankidetzarako eta Elkartasunerako Euskal Agentziako teknikari hauek izendatzea 2026ko lankidetza-proiektuetarako laguntza-eskabideen azterketa teknikoa eta balorazioa egingo duen hautaketa-batzordeko kide gisa:

			– Begoña Dorronsoro Villanueva andrea, eLankidetza Lankidetzarako eta Elkartasunerako Euskal Agentziako lankidetzarako teknikaria.

			– Leire Gutierrez Díez andrea, eLankidetza Lankidetzarako eta Elkartasunerako Euskal Agentziako lankidetzarako teknikaria.

			Nagore Achutegui Echezarreta andrea, eLankidetza Lankidetzarako eta Elkartasunerako Euskal Agentziako lankidetzarako teknikaria.

			Bigarrena.– Ebazpen hau Euskal Herriko Agintaritzaren Aldizkarian argitaratzeko agintzea, herritar oro jakinaren gainean egon dadin.

			Hirugarrena.– Ebazpen honen aurka, gora jotzeko errekurtsoa aurkeztu ahal izango zaio lehendakariari, hilabeteko epean, ebazpena argitaratu eta hurrengo egunetik aurrera. Gora jotzeko errekurtsoa aurkeztu eta hiru hilabetean ebazpenik ematen ez bada, errekurtsoa ezetsitzat jo ahal izango da, eta administrazioarekiko auzibidea zabalik geratuko da.

			Vitoria-Gasteiz, 2026ko irailaren 3a.

			eLankidetza-Lankidetzarako eta Elkartasunerako Euskal Agentziako zuzendaria,

			FRANCISCO JAVIER CORTÉS FERNÁNDEZ.

		

		

		
			 
EUSKAL HERRIKO AGINTARITZAREN ALDIZKARIA
www.euskadi.eus

		

	OEBPS/toc.xhtml

		
		Contenido


			
						26003940e


			


		
		
		Lista de páginas


			
						3940-P.2


						3940-P.3


						3940-P.4


			


		
	

